नागर होरें उधमपुर दी धरती गी गुणें दी खान गलांदे होई आक्खेआ जे असेंगी मिलिऐ डोगरी भाशा ते संस्कृति दे बकास बाद्धे लेई कम्म करना चाहिदा ऐ। प्रो.नीलम्बर देव शर्मा होरें अकादमी दी सराहना कीती जे उनें पैह्‌ली बारी इस चाल्ली दे कुसा सम्मेलन दा आयोजन जम्मू थमां बाह्‌र कीता ऐ। डिप्टी कमीश्नर उधमपुर अजय खजूरिया होरें आक्खेआ जे डोगरी भाशा गी बढ़ावा देने दी लोड़ ऐ ते डोगरी लेखकें गी समें-समें उप्पर सम्मानत करने उप्पर उंदा उत्साह बधग ते ओह् शैल साहित्य दी रचना करङन।